# Loving Annabelle

Loving Annabelle (2006) és una pel·lícula estatunidenca dramàtica de temàtica lèsbica dirigida per Katherine Brooks i interpretada per Diane Gaidry i Erin Kelly. Conta la història de la turbulenta relació que sorgeix entre una professora, Simone (Gaidry), i la seva nova alumna, Annabelle (Kelly). La pel·lícula va obtenir diversos premis en diversos festivals de cinema internacionals.

## Sinopsi

Annabelle és la filla d'una senadora dels Estats Units que arriba a l'internat catòlic de Santa Teresa després d'haver estat la protagonista d'un escàndol. Sofisticada i madura per la seva edat, aviat crida l'atenció pel seu caràcter rebel. Simone, la jove professora de poesia de l'internat, rep l'encàrrec de l'estricta directora de la institució de vigilar a Annabelle perquè no sigui una mala influència per a les altres alumnes. No triga a sorgir una poderosa atracció entre Simone i Annabelle, que la professora intenta rebutjar i que l'alumna intenta perseguir. Quan per fi ambdues es rendeixen davant l'evidència i la força de la seva atracció, són descobertes, acabant la pel·lícula sense una resolució clara.

## Repartiment

* Erin Kelly com a Annabelle Tillman, una jove obertament lesbiana enamorada de la seva professora, Simone Bradley
* Diane Gaidry com a Simone Bradley, una professora lesbiana tancada que s'enamora de la seva alumna, Annabelle
* Laura Breckenridge com a Colins, una noia amb problemes que es converteix en amiga d'Annabelle
* Michelle Horn com a Kristen, la millor amiga de Catherine
* Gustine Fudickar com Catherine ("Cat"), una estudiant que intimida les seves companyes, especialment Colins
* Ilene Graff com la mare Immaculata, tia de Simone i directora de l'escola
* Markus Flanagan com a Michael, l'exnòvio de Simone
* Kevin McCarthy com el pare Harris, el sacerdot de l'escola

## Influències i temes

Loving Annabelle està inspirada en la pel·lícula alemanya de 1931 Mädchen in Uniform. La pel·lícula toca diversos temes, com el amor prohibit entre una professora i la seva alumna, la religió i la tolerància (especialment en la figura del Pare Harris, interpretat per Kevin McCarthy, qui consola i fa costat Simone).

## Crítiques

Loving Annabelle va obtenir en general crítiques positives. La revista Variety la va qualificar com un plaer prohibit, i el Miami Sun Post va dir que ens trobàvem davant una pel·lícula sofisticada'. Felix Vasques, de Film Threat recalca que el romanç controvertit és profundament sentit i complex en examinar tots dos personatges i les intencions que tenen respecte a l'altra. Algunes de les crítiques negatives se centraven en l'absència d'un tercer acte que realment posés fi a la pel·lícula, i es preguntaven si hi havia faltat pressupost.

## Premis

La pel·lícula va obtenir sis premis internacionals en diversos festivals.
| Any | Festival | Premi | Categoria |
| 2006 | Festival de Cinema d'Atlanta | Premi del públic | Katherine Brooks (Millor pel·lícula) |
| 2006 | Festival de Cinema Gai i Lèsbic Fort Worth | Premi Q | Katherine Brooks (Millor pel·lícula) |
| 2006 | Outfest de Los Angeles | Premi del públic i premi del Gran Jurat | Katherine Brooks (millor pel·lícula)i Diane Gaidry (millor actriu) |
| 2006 | Festival de cinema de Long Island | Premi del públic | Katherine Brooks (Millor pel·lícula) |
| 2006 | Festival de cinema de Paris | Premi del jurat | Katherine Brooks (Millor pel·lícula) |
| 2006 | Festival Internacional de Cinema Gai i Lèsbic de Barcelona | Premio del públic | Katherine Brooks (Millor pel·lícula) |

## Final alternatiu

El DVD conté un final alternatiu en què l'Annabelle condueix per una carretera de la costa cap a una destinació desconeguda. S'atura en una botiga al costat de la carretera i recull una còpia d'un diari amb el titular de la portada "No hi ha càrrecs d'escàndol sexual d'estudiants i professors", i somriu. Llavors es veu l'Annabelle amb el seu cotxe aparcat al costat de la carretera, i baixa precipitadament les escales que condueixen a la casa de la platja de Simone.

## Referències

* ↑ Harvey, Dennis (April 3, 2006). «Loving Annabelle». Variety. Consulta: 18 September 2020.
* ↑ Loving Annabelle
* ↑ Críticas Loving Annabelle
* ↑ Loving Annabelle 11-01-2006. Filmthreat.com. Consultado el 20-12-2007
* ↑ Crítica de Christopher Null 2006. Filmcritic.com Consultado el 20-12-2007
* ↑ Tatulescu, Petruta. Gender and Identity at Boarding Schools: Outcast Teachers in "Maedchen in Uniform" (1958) vs "Loving Annabelle" (2006). A: Cinej Cinema Journal 1/2011. P. 141-147. http://cinej.pitt.edu/ojs/index.php/cinej/article/view/16/106
* ↑ Premis segons IMDb
* ↑ Premis
* ↑ El Festival de Cine Gay y Lésbico de Barcelona premia obras sobre nuevos tipos de família, Faro de Vigo, 3 de novembre de 2007
* ↑ LovingAnnabell1. «Official Alternate Ending». YouTube, January 22, 2012. Arxivat de l'original el 15 December 2021. [Consulta: 18 setembre 2020].

## Enllaços externs

* Página oficial de la película